Diari Oficial de la Generalitat Valenciana


Sumari del DOGV 4184, del 06-02-2002 (2002/1006)

Informació pública de l'alternativa tècnica de programa d'actuació integrada de la unitat d'execució A del pla parcial del sòl urbanitzable residencial extensiu del sector 6 (SR-6) al terme de Benaguasil.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1006


Organisme emissor
:   Tzl, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució A del pla parcial del sòl urbanitzable residencial extensiu del sector 6 (SR-6) al terme de Benaguasil. [2002/F1006]
  
La mercantil TZL Societat Anònima, amb domicili social a València, carrer d'Hernández Lázaro, número 40-1r, i CIF A-79005773, fent ús de les facultats que li confereix l'article 48 de la Llei Reguladora de l'Activitat Urbanística, Llei 6/1994, de 24 de novembre, ha acordat sotmetre a informació pública una alternativa tècnica de programa d'actuació integrada de la unitat d'execució A del pla parcial del sòl urbanitzable residencial extensiu del sector 6 (SR-6) al terme de Benaguasil (València), durant el termini de 20 dies hàbils. A aquest fi es publiquen els preceptius anuncis tant en el Diari Oficial de la Generalitat Valenciana com en un diari d'informació general, tal com prescriu l'article 46.3 de la Llei Reguladora de l'Activitat Urbanística.
  
Durant aquests 20 dies, que s'entendran hàbils, el projecte constituït per l'alternativa tècnica, amb tota la documentació, es trobaran depositats a l'Ajuntament de Benaguasil i a la notaria d'aquesta localitat, titulada pel notari del Col·legi de València Francisco Moret Martínez, carrer del Castell, número 4-1r, als efectes que durant aquest període es puguen formular davant de l'Ajuntament de Benaguasil, tant les al·legacions com les alternatives tècniques que pretenguen competir amb la que s'exposa al públic, i queda prorrogat el termini per 20 dies addicionals si dins dels 10 primers dies d'informació pública alguna persona, prestant la caució oportuna, es compromet a presentar una alternativa tècnica substancialment distinta a l'original.
  
En els cinc dies següents al venciment del termini d'informació pública qualsevol persona podrà presentar a l'Oficina de Contractació Municipal proposicions juridicoeconòmiques en plica tancada a qualsevol de les alternatives que es presenten. L'acte d'obertura de les pliques presentades es realitzarà el següent dia hàbil de l'acabament d'aquest termini, tret que siga dissabte, cas en què es traslladarà al següent dia hàbil. Totes les actuacions podran ser objecte de consulta i al·legació per part dels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta al Servei de Planejament les al·legacions i alternatives tècniques que s'hi presenten.